Publication: Magyar Közlöny
Issue: MK-1999-90 (Year: 1999, Number: 90)
Era: 1990-2004
Section: a 42/1999. (X. 13.) OM rendelethez
Paragraph Index: 399

1. Az indítványozó települési képviselő Szatymaz Község Önkormányzatának számos rendelete vizsgálatát kezdeményezte formai okból, a rendeletalkotási eljárást sérelmezve. Álláspontja szerint a helyi iparűzési adóról szóló 12/1997. (XII. 15.) KT., a vállalkozók kommunális adójáról szóló 13/1997. (XII. 15.) KT., az idegenforgalmi adóról szóló 14/1997. (XII. 15.) KT., a gyermekek védelmével, a gyámügyi igazgatással kapcsolatos 16/1997. (XII. 18.) KT. rendeletek megalkotása során az önkormányzat alkotmány- és törvénysértést követett el azzal, hogy nem tartotta be a szervezeti és működési szabályzatának azt a rendelkezését, amely szerint a rendelettervezeteket az azt tárgyaló képviselő-testületi ülések előtt közszemlére kell tenni. Sérelmezi továbbá az egyes rendelettervezetek előterjesztése és képviselő-testületi tárgyalása közötti idő rövidségét, továbbá a rendeletekben szereplő dátum elírását. Mindezeken túlmenően az indítványozó képviselő a képviselő-testület munkájának további számos „jogi problémáját” ismerteti. Az indítványozó panaszaival több fórumot is megjárt, de számára kedvező választ nem kapott. Ezért indítványban kéri a Csongrád Megyei Közigazgatási Hivatal 489/1997. és 3532/1997. számon kiadott válaszainak, valamint a Belügyminisztérium 301—691/1997. számon kiadott álláspontjának törvényességi vizsgálatát is. Az indítványozó kérelmét az Alkotmány 42. és 44. §-ára, valamint a helyi önkormányzatokról szóló 1990. évi LXV. törvény (a továbbiakban: Ötv.) 16. § (2) bekezdésének és

Source: https://magyarkozlony.hu/hivatalos-lapok/83766884a7055700ad94c8983253a2db2f3d5e90/dokumentumok/a96c0531e7fa60ee58f12d95ec5c87e89284bfa1/letoltes